
 17.1.2017
 BG
 Официален вестник на Европейския съюз
 L 13/214
 РЕГЛАМЕНТ ЗА ИЗПЪЛНЕНИЕ (ЕС) 2017/63 НА КОМИСИЯТА
 от 14 декември 2016 година
 за разрешаване на употребата на бензилов алкохол, 4-изопропилбензилов алкохол, бензалдехид, 4-изопропилбензалдехид, салицилалдехид, р-толуалдехид, 2-метоксибензалдехид, бензоена киселина, бензилацетат, бензилбутират, бензилформат, бензилпропионат, бензилхексаноат, бензилизобутират, бензилизовалерат, хексилсалицилат, бензилфенилацетат, метилбензоат, етилбензоат, изопентилбензоат, пентилсалицилат и изобутилбензоат като фуражни добавки за всички видове животни и на вератралдехид и галова киселина като фуражни добавка за определени видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО бе разрешена безсрочната употреба на бензилов алкохол, 4-изопропилбензилов алкохол, бензалдехид, вератралдехид, 4-изопропилбензалдехид, салицилалдехид, р-толуалдехид, 2-метоксибензалдехид, бензоена киселина, галова киселина, бензилацетат, бензилбутират, бензилформат, бензилпропионат, бензилхексаноат, бензилизобутират, бензилизовалерат, хексилсалицилат, бензилфенилацетат, метилбензоат, етилбензоат, изопентилбензоат, пентилсалицилат и изобутилбензоат („разглежданите вещества“) като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003. Няма да бъде издадено повторно разрешение за вератралдехид за домашни птици и риби, нито за галова киселина за риби, тъй като те бяха оттеглени от заявителя.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на бензилов алкохол, 4-изопропилбензилов алкохол, бензалдехид, 4-изопропилбензалдехид, салицилалдехид, р-толуалдехид, 2-метоксибензалдехид, бензоена киселина, бензилацетат, бензилбутират, бензилформат, бензилпропионат, бензилхексаноат, бензилизобутират, бензилизовалерат, хексилсалицилат, бензилфенилацетат, метилбензоат, етилбензоат, изопентилбензоат, пентилсалицилат и изобутилбензоат като фуражни добавки за всички видове животни, както и на вератралдехид и галова киселина като фуражни добавки за определени видове животни. Заявителят подаде искане добавките да се класифицират в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становището си от 13 юни 2012 г. (3) Европейският орган за безопасност на храните („Органът“) заключи, че при предложените условия на употреба разглежданите вещества не оказват неблагоприятно въздействие върху здравето на животните и на човека, нито върху околната среда. Органът също така заключи, че функцията на разглежданите вещества във фуражите е подобна на тази в храните. Органът вече заключи, че разглежданите вещества са ефикасни за храните, тъй като увеличават хранителните качества, свързани с мириса или вкуса. Поради това посоченото заключение може да се екстраполира за фуражи. Органът не успя да стигне до заключение относно безопасността на разглежданите вещества във вода за пиене. Посочените вещества обаче може да се използват